Laki tasavallan presidentin palkkiosta 1962
Suomen asetuskokoelma 166/1962.

L a k i

tasavallan presidentin palkkiosta.

Annettu Helsingissä 23 päivänä helmikuuta 1962.

___

    Eduskunnan päätöksen mukaisesti säädetään:

Vuotuinen palkkio, jonka tasavallan presidentti saa toimestaan, on kahdeksanmiljoonaa markkaa, jota paitsi hänelle tulee kuusimiljoonaa markkaa vuodessa edustustarkoituksia varten. Lisäksi presidentillä on oleva asunto valtion talossa, jonka kunnossapito, lämmitys ja valaistus sekä sisustus kustannetaan ja tarpeellinen henkilökunta palkataan yleisillä varoilla.

Presidentin palkkio ja edustusmääräraha sekä asuntoedut ovat vapaat kaikista veroista.

___

    Tämä laki tulee voimaan 1 päivänä maaliskuuta 1962, ja sillä kumotaan tasavallan presidentin palkkiosta 3 päivänä helmikuuta 1956 annettu laki (79/56).

    Helsingissä 23 päivänä helmikuuta 1962.

Tasavallan Presidentti

URHO KEKKONEN.

Pääministerin estyneenä ollessa

Ministeri Kauno Kleemola.

Katso myös
Tämän lain kumosi Laki tasavallan presidentin palkkiosta 1967.

Tasavallan presidentin palkkio